stanford-oval/wikipedia huggingface dataset:
โกสต์สควอด (วิดีโอเกม)
การตอบรับ

โกสต์สควอดสำหรับระบบวีได้รับเมทาสกอร์ 69 คะแนนจากเว็บไซต์เมทาคริติก ส่วนเว็บไซต์ไอจีเอ็นให้ 7.5 คะแนน โดยตั้งข้อสังเกตว่า "สิ่งส่วนใหญ่ที่ทำให้โกสต์สควอดยังคงสนุกในเกมอาร์เคดอยู่ เนื่องจากมีการให้ความสำคัญอย่างมากกับการจัดการอาวุธและภารกิจระดับกลาง"
แหล่งข้อมูลอื่น

Official Ghost Squad website ที่ เวย์แบ็กแมชชีน (เก็บถาวร มกราคม 6, 2014)
Official Operation GHOST website ที่ เวย์แบ็กแมชชีน (เก็บถาวร กันยายน 25, 2013)
ไก่ฟ้าหลังขาว

| ไก่ฟ้าหลังขาว |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Galliformes
วงศ์:: Phasianidae
วงศ์ย่อย:: Phasianinae
สกุล:: Lophura
สปีชีส์:: L.  nycthemera
ชื่อทวินาม
Lophura nycthemera (Linnaeus, 1758)

ไข่ของไก่ฟ้าหลังขาว

ไก่ฟ้าหลังขาว (อังกฤษ: Silver pheasant; ชื่อวิทยาศาสตร์: Lophura nycthemera) เป็นนกในวงศ์ไก่ฟ้าและนกกระทา (Phasianidae) ที่พบในป่าในภูมิภาคอินโดจีน และทางตะวันออกและทางใต้ของจีน ถูกนำเข้าไปในรัฐฮาวายและในบางส่วนของสหรัฐอเมริกา ตัวผู้มีสีดำและขาว ตัวเมียมีสีน้ำตาล ทั้งสองเพศมีหน้ากากหนังสีแดงที่หน้า ขามีสีแดง (ใช้แบ่งชนิดจากไก่ฟ้าหลังเทาที่มีขาสีเทา)
ลักษณะ

ไก่ฟ้าหลังขาว เป็นนกขนาดกลาง - ใหญ่ ความยาวจากปลายปากถึงปลายหาง ประมาณ 50 - 125 เซนติเมตร ในประเทศไทยพบ 2 ชนิดย่อย คือ ไก่ฟ้าหลังขาว และไก่ฟ้าหลังขาวจันทรบูร ตัวผู้มีขนหงอนบนหัวสีน้ำเงินแก่ยาวคลุมท้ายทอย ใบหน้ามีแผ่นหนังสีแดง ขนตอนบนของลำตัวส่วนใหญ่และปีกสีขาววาวเหมือนเงิน มีลายเป็นเส้นบาง ๆ สีดำเป็นรูปตัววี (V) อยู่บนขน ตัวเมียมีขนหงอนบนหัวสีน้ำเงินแก่ แต่มีเพียงเล็กน้อยพอสังเกตเห็นเท่านั้น ขนตามตัวส่วนใหญ่สีน้ำตาลคล้ำ แข้งสีแดง ไม่มีเดือย
การกระจายพันธุ์

พบในประเทศจีน พม่า ไทย และ อินโดจีน ในประเทศไทยพบทาง ภาคตะวันตก ภาคเหนือ ภาคตะวันออกเฉียงเหนือ และภาคตะวันออก
พฤติกรรม

หากินเป็นคู่ ๆ ไม่ชอบอยู่เป็นฝูงเหมือนไก่ป่า หากินตอนเช้าและพลบค่ำ ในเวลากลางคืนจะจับคอนนอนตามกิ่งไม้ หรือกิ่งไผ่ เริ่มผสมพันธุ์ได้เมื่อมีอายุ 3 ปี วางไข่ครั้งละ 4 - 6 ฟอง ระยะฟักไข่นาน 23 - 24 วัน โดยตัวเมียฟักไข่เพียงตัวเดียว ลูกนกแรกเกิดมีขนอุยปกคลุมทั่วตัว เมื่อขนแห้งก็เดินตามแม่ไปหาอาหารกินได้เลย อาหารได้แก่ เมล็ดพืช ดอกหญ้า ใบไม้ ผลไม้ แมลง ตัวหนอน ไข่มด
แหล่งข้อมูลอื่น

ข้อมูลที่เกี่ยวข้องกับ Lophura nycthemera ที่วิกิสปีชีส์
ไก่ฟ้าหลังขาวจากช่อง7
จักรพรรดิถังจงจง

สมเด็จพระจักรพรรดิถังจงจง (จีน: 唐中宗; ค.ศ. 656–710) เป็นจักรพรรดิพระองค์ที่ 4 แห่งราชวงศ์ถัง ครองราชย์ครั้งแรกในปี ค.ศ. 684 เป็นเวลาสั้น ๆ และกลับมาครองราชย์อีกครั้งในปี ค.ศ. 705 – 710 ในรัชสมัยแรกพระองค์มิได้มีพระราชอำนาจอย่างแท้จริง เนื่องจากราชสำนักทั้งหมดอยู่ภายใต้การควบคุมของพระราชมารดาของพระองค์ บูเช็กเทียน ซึ่งต่อมาพระองค์ก็ถูกปลดโดยพระนาง แล้วให้จักรพรรดิรุ่ยจงพระอนุชาขึ้นครองราชย์แทน โดยต่อมาไม่นานจักรพรรดิรุ่ยจงก็ได้มอบราชสมบัติให้พระนาง หลังจากนั้นพระนางจึงได้คืนราชสมบัติให้แก่พระองค์อีกครั้ง แต่ในรัชสมัยครั้งที่ 2 ของพระองค์ ราชสำนักส่วนใหญ่ก็ยังคงอยู่ภายใต้การควบคุมของจักรพรรดินีเหวย์ มเหสีของพระองค์อยู่ดี
จักรพรรดิจงจงเป็นพระราชโอรสของจักรพรรดิเกาจง และ จักรพรรดินีอู่ (ภายหลังรู้จักกันในพระนาม บูเช็กเทียน) และในรัชสมัยของพระราชบิดา พระราชอำนาจที่แท้จริงก็ถูกควบคุมโดย จักรพรรดินีอู่ เช่นกัน พระองค์ครองราชย์ต่อจากพระราชบิดาของพระองค์ในปี ค.ศ. 684 แต่ในฐานะจักรพรรดิ พระองค์กลับมีพระราชอำนาจน้อยมาก กิจการงานเมืองและพระราชอำนาจทั้งหมดยังคงอยู่ภายใต้พระราชมารดาของพระองค์ อู่ไทเฮา (บูเช็กเทียน) อย่างไรก็ตาม พระราชมารดาของพระองค์ได้ปลดพระองค์ออกจากราชบัลลังก์หลังครองราชย์ไม่ถึงสองเดือนเพื่อสนับสนุนให้จักรพรรดิรุ่ยจง พระราชอนุชาของพระองค์ อดีตจักรพรรดิที่ถูกลดพระยศเป็นชั้นเจ้าชาย ถูกเนรเทศออกต่างจังหวัด กักขังในพระตำหนัก หกปีต่อมาจักรพรรดิรุ่ยจงก็สละราชบัลลังก์ให้กับพระราชมารดา พระนางจึงประกาศพระองค์เองเป็นจักรพรรดินีนาถอย่างเป็นทางการ ในขณะที่จักรพรรดิรุ่ยจงได้รับสถาปนาให้เป็นองค์รัชทายาท
ในปี ค.ศ. 698 ราชสำนักอยู่ท่ามกลางการต่อสู้แย่งชิงอำนาจอันขมขื่น ในความพยายามที่จะรักษาชื่อเสียงของพระนาง จักรพรรดินีอู่ได้ปลดปล่อยอดีตจักรพรรดิหลังจากถูกกักบริเวณมา 14 ปีและเรียกพระองค์กลับมาที่เมืองหลวงในเดือนเมษายน ปี ค.ศ. 698 พระองค์ได้รับตำแหน่งเป็นรัชทายาทในเดือนตุลาคม ปี ค.ศ. 698 แทนที่พระราชอนุชาของพระองค์ เมื่อวันที่ 20 กุมภาพันธ์ ปี ค.ศ. 705 เกิดการรัฐประหารในวัง พระนางบูเช็กเทียนสละราชสมบัติ จักรพรรดิจงจงและราชวงศ์ถังได้รับการฟื้นฟูในอีกสามวันต่อมา จักรพรรดิจงจงครองราชย์มาห้าปีแต่ทรงเป็นผู้ปกครองที่ค่อนข้างอ่อนแอและครอบงำได้ง่าย พระราชอำนาจที่แท้จริงจึงไปอยู่ภายใต้มเหสีของพระองค์ จักรพรรดินีเหวย์ และคนรักของพระนาง อู่ ซานซือ (พระราชนัดดาของ จักรพรรดินีนาถบูเช็กเทียนา) และพระราชธิดาของพระองค์ หลี่ กั๋วเอ๋อ เจ้าหญิงอันเล่อ
ในปี ค.ศ. 710 จักรพรรดิจงจงเสด็จสวรรคต โดยกล่าวกันว่าถูกวางยาพิษโดยจักรพรรดินีเหวย์ ซึ่งต่อมาได้แต่งตั้ง หลี่ ชงเหมา พระราชโอรสของพระองค์เป็น จักรพรรดิถังชาง จักรพรรดินีเหวย์ ซึ่งล้มเหลวในการสถาปนาพระธิดาของพระนาง หลี่ กัวเอ๋อ เจ้าหญิงอันเล่อ เป็นรัชทายาทของจักรพรรดิจงจง คิดว่า หลี่ ชงเหมา หรือ จักรพรรดิถังชาง ประสูติจากจักรพรรดิจงจงและนางสนมและมีพระชนมายุเพียง 16 พรรษาจะง่ายต่อการควบคุมและปล่อยให้พระนางรักษาอำนาจของพระนาง อย่างไรก็ตาม แผนการนี้ล้มเหลว เมื่อ เจ้าหญิงไท่ผิง พระขนิษฐาของจักรพรรดิจงจง ทำการรัฐประหารในอีกสองสัปดาห์ต่อมาร่วมกับพระนัดดาของพระองค์ หลี่ หลงจี (ต่อมาคือ จักรพรรดิถังเสฺวียนจง) พระราชโอรสของจักรพรรดิรุ่ยจงที่สละราชบัลลังก์ ทั้งสองโค่นล้มจักรพรรดินีเหวย์และจักรพรรดิถังชาง ทำให้จักรพรรดิรุ่ยจง พระราชบิดาของ เจ้าชาย หลี่ หลงจี และพระเชษฐาของ เจ้าหญิงไท่ผิง ได้เป็นจักรพรรดิอีกครั้ง
พระบรมวงศานุวงศ์

พระราชบิดา
จักรพรรดิถังเกาจง
พระราชมารดา
พระนางบูเช็กเทียน
พระอัครมเหสี
จักรพรรดินีเหอซื่อ สกุลจาง
จักรพรรดินีเหวย (สถาปนาและถูกปลดในปีค.ศ. 684ถูกสถาปนาอีกครั้งในปีค.ศ. 705)
พระมเหสีและพระสนม
กุ้ยเฟย สกุลเจิ้ง
เจาหรง สกุลซั่งกวนหลานสาวของซั่งกวนอี๋เสนาบดีคนสำคัญในสมัยจักรพรรดิถังเกาจง
พระสนมเฉิง
พระธิดา
องค์หญิงอันเล่อ
คมบุ

สาหร่ายคมบุ (Saccharina japonica)
| คุณค่าทางโภชนาการต่อ 100 กรัม (3> 5 ออนซ์) |
| --- | --- |
พลังงาน: 577 กิโลจูล (138 กิโลแคลอรี)

คาร์โบไฮเดรต: 56.5 g
น้ำตาล: 0.6
ใยอาหาร: 31.4 g
 

ไขมัน: 2.0 g
 

โปรตีน: 8.0 g
 

วิตามิน
วิตามินเอบีตา-แคโรทีน: (9%) 71 μg(8%)850 μg
ไทอามีน (บี1): (70%) 0.8 มก.
ไรโบเฟลวิน (บี2): (29%) 0.35 มก.
ไนอาซิน (บี3): (13%) 2 มก.
กรดแพนโทเทนิก (บี5  ) : (13%) 0.642 มก.
โฟเลต (บี9): (45%) 180 μg
วิตามินซี: (18%) 15 มก.
วิตามินอี: (7%) 1 มก.
วิตามินเค: (105%) 110 μg
 

แร่ธาตุ
แคลเซียม: (76%) 760 มก.
เหล็ก: (18%) 2.4 มก.
แมกนีเซียม: (152%) 540 มก.
แมงกานีส: (10%) 0.2 มก.
ฟอสฟอรัส: (34%) 240 มก.
โพแทสเซียม: (113%) 5300 มก.
โซเดียม: (180%) 2700 มก.
สังกะสี: (11%) 1 มก.
 
Link to USDA Database entry, []
 หน่วย  μg = ไมโครกรัม • mg = มิลลิกรัม  IU = หน่วยสากล 
ประมาณร้อยละคร่าว ๆ โดยใช้การแนะนำของสหรัฐสำหรับผู้ใหญ่  แหล่งที่มา: USDA FoodData Central
คมบุ (ญี่ปุ่น: 昆布; โรมาจิ: Konbu) หรือ ไห่ไต้ (จีนตัวย่อ: 海带; จีนตัวเต็ม: 海帶; พินอิน: hǎidài) เป็นสาหร่ายชนิดหนึ่ง ที่พบได้ในทะเลแถบญี่ปุ่นและเกาหลี คมบุในตลาดกว่า 90% ในญี่ปุ่น เป็นคมบุที่มาจากฟาร์มที่ส่วนใหญ่อยู่ในฮกไกโด นอกจากนี้ยังสามารถพบคมบุได้แถบทะเลในเซโตะที่มีการพัฒนาเทคโนโลยีการเพาะปลูกที่ก้าวไกล
คมบุถูกนำไปประยุกต์ใช้มากมายสำหรับอาหารญี่ปุ่น โดยเฉพาะถือเป็น 1 ใน 3 วัตถุดับหลักเพื่อทำดาชิ (น้ำซุป) คมบุมักจะวางจำหน่ายในรูปแบบหลักๆ คือ แบบเป็นแผ่นอบแห้ง (ดาชิคมบุ) ซึ่งนิยมที่สุด, แบบดองในน้ำส้มสายชู (ซุคมบุ) หรือแบบชิ้นๆอบแห้ง (โบโระคมบุหรือชิงาระคมบุ) นอกจากนี้ ในบางครั้งยังมีการใช้คมบุสด ๆ ทานคู่กับปลาดิบ
การทำคมบุดาชิ นั้นไม่ยาก การใช้ผงคมบุนั้นเป็นวิธีที่ง่ายที่สุด สำหรับการทำดาชิจากแผ่นคมบุ ขั้นตอนแรก เริ่มจากแช่คมบุแห้งในน้ำเย็น ระหว่างนั้นให้ต้มน้ำจนใกล้เดือด และนำคมบุที่คลายแล้วลงไปต้มซักพัก ก็จะได้น้ำซุปคมบุ ส่วนแผ่นคมบุนิ่มจากการต้ม โดยทั่วไปมักจะรับประทานปิดท้ายอาหาร นอกจากนี้ยังสามารถซอยเป็นเส้นเพื่อใช้ทำสึกุดานิซึ่งเป็นเส้นคมบุที่เคี่ยวในซอสถั่วเหลืองและมิริง
โกโรโกอา

| โกโรโกอา |
| --- | --- |
ผู้พัฒนา: เจสัน โรเบิร์ตส์
ผู้จัดจำหน่าย: อันนะปุรณะอินเทอแรกทีฟ
แต่งเพลง: Joel Corelitz
เอนจิน: ยูนิตี
เครื่องเล่น: ไมโครซอฟต์ วินโดวส์ ไอโอเอส นินเท็นโด สวิตช์ เพลย์สเตชัน 4 เอ็กซ์บ็อกซ์วัน แอนดรอยด์
วางจำหน่าย: ไมโครซอฟต์ วินโดวส์, ไอโอเอส, นินเท็นโด สวิตช์ 14 ธันวาคม ค.ศ. 2017 เพลย์สเตชัน 4, เอ็กซ์บ็อกซ์วัน 22 May 2018
แนว: ปริศนา
รูปแบบ: เดี่ยว
โกโรโกอา (อังกฤษ: Gorogoa) เป็นวิดีโอเกมปริศนาที่พัฒนาโดยเจสัน โรเบิร์ตส์ (Jason Roberts) และเผยแพร่โดยอันนะปุรณะอินเทอแรกทีฟ (Annapurna Interactive) โดยตัวเกมถูกเผยแพร่บนไมโครซอฟต์ วินโดวส์, นินเท็นโด สวิตช์ และไอโอเอสในวันที่ 14 ธันวาคม ค.ศ. 2017 ส่วนรุ่นเพลย์สเตชัน 4กับเอ็กซ์บ็อกซ์วัน ถูกเผยแพร่ในเดือนมีนาคม ค.ศ. 2018 และไม่นานก็มีการเผยแพร่รุ่นของแอนดรอยด์กับคินเดิลไฟร์
โกโรโกอา ให้ผู้เล่นจัดการภาพที่อยู่ในตาราง 2 x 2  โดยสามารถสำรวจในแต่ละภาพโดยการตั้งหรือซ้อนภาพเพื่อแก้ปริศนา ในเกมปริศนานี้ ผู้เลนต้องนำเด็กชายที่พบสัตว์ประหลาดบนทิวทัศน์ที่กลายสภาพเป็นหลังสงครามและสร้างใหม่ ขณะที่เด็กชายแก่ขึ้น และจบลงที่ชายแก่ดูอดีตของตนเอง
ตัวเกมใช้เวลาพัฒนาเป็นเวลาเกือบ 6 ปี
วิธีเล่น

ในเกมนี้ ผู้เล่นจะมีภาพสี่ภาพในตาราง 2 x 2 ภาพส่วนใหญ่สามารถจัดการได้ด้วยตนเอง เช่น ซูมภาพเข้าออก หรือลากภาพ ผู้เล่นสามารถย้ายภาพไปยังตารางไหนก็ได้ บางครั้ง ตัวภาพจะแสดงเป็นหลุม เช่นทางประตู ดังนั้น ถ้าย้ายภาพไปยังภสพอื่น ภาพที่ถูกย้ายจะคลุมภาพนั้นแล้วสร้างภาพใหม่ ด้วยวิธีนี้ ผู้เล่นต้องซ้อน, ผสม และสำรวจภาพเพื่อหาจุดเชื่อมต่อระหว่างมัน ซึ่งสามารถเปิดบริเวณใหม่ได้ ผู้เล่นจะไม่ตามด้วยกระบวนการใด ๆ เพราะเกมนี้ไม่มีภาษาใด ๆ และต้องทำในสิ่งที่พวกเขาต้องการเพื่อชนะด่านนั้น หลังจากผู้เล่นเชื่อมต่อภาพแล้ว ภาพจะเคลื่อนไหว ทำให้เกิดผลที่ตามมาต่อผู้เล่น
เนื้อเรื่องคือ เด็กชายต้องการที่จะเผชิญหน้ากับสัตว์ประหลาด โดยการผจญภัยผ่านฉากแห่งจิตวิญญาณและศาสนา ตัวฉากในเกมตามยุคสมัยของศตวรรษที่ 20 ได้แก่ สันติสุข, สงคราม และบูรณะ และชีวิตของเด็กชายที่รอดจากสงคราม มีชีวิตในช่วงที่มีการบูรณะ และสะท้อนอดีตของเขาในฐานะชายแก่คนหนึ่ง
การพัฒนา

เจสัน โรเบิร์ตส์ เริ่มพัฒนาเกมการ์ดที่ได้แรงบันดาลใจจากคอมมิกในช่วงเวลาว่างในขณะทำงานประจำ แต่หลังจากนั้นเขาตัดสินใจว่ามันซับซ้อนเกินไป โรเบิร์ตส์นึกถึงการเขียนกราฟิกโนเวล แต่จากความสำเร็จของเกม เบรด เขารู้ว่าสามารถผสมระหว่างความรักศิลปะกับวิดีโอเกมเชิงโต้ตอบ ถึงแม้ว่ารู้เกี่ยวกับการพัฒนาน้อยก็ตาม การพัฒนาเกมเริ่มขึ้นในปีค.ศ. 2011 โดยที่เขาลาออกจากงานประจำเพื่อใช้เวลาพัฒนาเกม โดยวางแนว่าจะเผยแพร่ในปีค.ศ. 2013 โรเบิร์ตส์ไม่มีเงินเหลือหลังจากพัฒนาเกมมา 2 ปี แล้วทำงานต่ออีกปีผ่านการลงทุนจากอินดีฟันด์ และในเดือนธันวาคม ค.ศ. 2016 อันนะปุรณะพิกเจอร์ส์ประกาศว่าจะเริ่มเผยแพร่เกมจากอันนะปุรณะอินเทอแรกทีฟด้วยเกม โกโรโกอา ซึ่งเป็นเกมแรกที่ถูกเผยแพร่
โรเบิร์ตส์ตั้งชื่อเกม โกโรโกอา ตามสิ่งมีชีวิตในจินตนาการของเขาในวัยเด็ก เขาตั้งชื่อนี้เพราะมันไม่มีในภาษาใด ๆ และต้องการให้ตัวเกมเข้าถึงทุกคน โดยไม่สนเรื่องภาษา ดังนั้น เขาจึงไม่ใส่ภาษาใด ๆ ลงไปในเกม
โกโรโกอา เคยถูกพัฒนาบนจาวา แต่ถูกย้ายไปพัฒนายูนิตีเกมเอนจิน เพราะมันเหมาะที่จะเผยแพร่ไดหลายแพล็ตฟอร์ม ซึ่งรวมไปถึง นินเท็นโด สวิตช์ ภาพวาดทั้งหมดถูกวาดโดยตัวเขาเอง โรเบิร์ตส์ให้อ้างอิงแก่เดวิด โรเบิร์ตส์, กุสตาฟว์ ดอเร, คริสโตเฟอร์ แมนสัน และคริส แวร์ว่ามีอิทธิพลต่อศิลปะของเขา และกล่าวด้วยว่าเขาได้รับอิทธิพลทางอ้อมในศิลปะไบแซนไทน์ จากการเดินทางไปที่อิสตันบูลและที่อื่น ๆ โรเบิร์ตส์พบว่าเป็นเรื่องท้าทายที่จะทำศิลปะสองมิติของการผจญภัยในพื้นที่สามมิติ ที่มากไปกว่านั้น มันช่วยให้มีความสัมพันธ์กับประวัติศาสตร์โลกจริง ส่วนเสียงเกม ในช่วงแรกของการพัฒนาถูกทำโดยออสติน วินโทรี (Austin Wintory) จนกระทั่งโรเบิร์ตส์ตัดสินใจว่าเขาต้องการธีมดนตรีใหม่ และจ้าง Joel Corelitz แทน ซึ่งเ็นผู้กำกับเสียงจากเกม ดิอันฟินิชด์สวาน (The Unfinished Swan) ในปีค.ศ.2012 และ Eduardo Ortiz Frau เป็นผู้ออกแบบเสียงเกม
ได้มีการเผยแพร่รุ่นจำลองของตัวเกมในเทศกาล อินดีเคด ค.ศ. 2012 และเผยแพร่รุ่นเต็มในเดือนธันวาคม ค.ศ. 2017 โรเบิร์ตส์กล่าวว่าต้องใช้เวลาพัฒนาเกมมากกว่าที่คิด เพราะเมื่อทักษะการวาดรูปเพิ่มขึ้น เขาต้องกลับไปวาดฉากเก่าใหม่
การตอบรับ

ก่อนเผยแพร่ตัวเกม โกโรโกอา ชนะรางวัลการออกแบบของอินดีคิวบ์ในปีค.ศ. 2012 และชนะรางวัลสูงสุดของกูดเกมคลับในปีค.ศ. 2013 ตัวเกมก็ชนะรางวัลสาขาการออกแบบดีเด่นในงานIndependent Games Festivalในปีค.ศ. 2014 และถูกยกย่องในด้านการออกแบบและการบรรยาย
หลังเผยแพร่รุ่นเต็ม ก็ได้รับคำวิจารณ์ในแง่บวกโดยทั่วไป โดยได้คะแนนจากเมทาคริติกบนพีซีไป 84/100 และบนไอโอเอส 91/100 Sam Machkovech จาก Ars Technica กล่าวถึงเกมว่า "เป็นภาพวาดด้วยมือที่สวยที่สุด เท่าที่มีในวิดีโอเกม" และฟิลิปปา วารร์ นักเขียนจาก พีซีเกมเมอร์' กล่าวว่า "สวยงามที่สุด"
แอนดรุว์ เว็บสเตอร์ นักเขียนจาก The Verge ยกย่องความไม่สับสนของเกม ไม่ทำให้ผู้เล่นติดกับ หรือไม่สามารถทำปริศนาต่อ วารร์ได้กล่าวถึงประโยคนี้ด้วยWarr. สเตฟานี จัน นักวิจารณ์จาก VentureBeat ยกย่องความเข้าถึงของตัวเกมและความพอใจในการแก้ปริศนาได้ ร็อบ เคอร์ชอว์ จาก Jump Dash Roll ยอมรับ แล้วเขียนถึงโกโรโกอาว่า "ออกแบบได้สวยงาม" และ "การออกแบบเกมอย่างน่าอัศจรรย์"
ยูโรเกมเมอร์ ยกให้เกม โกโรโกอา อยู่ในอันดับ 49 จาก "50 อันดับเกมแห่งปี 2017" ในขณะที่ โพลิกอน ให้ตัวเกมอยู่ในอันดับ 35 จากรายชื่อ 50 เกมดีเด่นในปี 2017
ตัวเกมได้เข้าชิงในสาขา "เกมสำหรับโทรศัพท์ดีเด่น", "เกมปริศนาดีเด่น" และ "นวัตกรรมขั้นสุด" ของรางวัลดีเด่นประจำปี 2017 โดยIGN โดยชนะรางวัลสาขา "เกมสำหรับโทรศัพท์ดีเด่น" และ "สาขานวัตกรรม" ในงาน Game Developers Choice Awards ประจำปี ครั้งที่ 18 ในขณะที่ได้เข้าชิงสาขา "Best Debut" (Jason Roberts/Buried Signal); "ศิลปะดีเด่น" และ "เกมสำหรับโทรศัพท์ของปี" ใน SXSW Gaming Awards ค.ศ. 2018  ที่มากไปกว่านั้น ตัวเกมได้เข้าชิงสาขา "D.I.C.E. Sprite Award", "เกมสำหรับโทรศัพท์ของปี", "Outstanding Achievement in Game Design" และ "Outstanding Achievement in Game Direction" ในงาน  D.I.C.E. Awards ประจำปี ครั้งที่ 21; และสาขา "Game Design, New IP" ในงาน Annual National Academy of Video Game Trade Reviewers Awards ประจำปี ครั้งที่ 17; และชนะรางวัลสาขา "Debut Game" ในบริติชอะคาเดมีเกมส์อะวอร์ด ครั้งที่ 14 ซึ่งได้เข้าชิงในสาขา "Artistic Achievement", "Game Innovation", "เกมสำหรับโทรศัพท์" และ "Original Property" ตัวเกมได้เข้าชิงในสาขา "เล่าเรื่องดีเด่น", "การออกแบบดีเด่น", "เกมอินดีดีเด่น" และ "เกมสำหรับโทรศัพท์แห่งปี" ใน Golden Joystick Awards ค.ศ. 2018 ทาง โพลิกอน ยกให้เป็นเกมที่ดีที่สุดแห่งทศวรรษ
สารานุกรม

Gordon, Lewis (ตุลาคม 9, 2019). "Indie game makers open up about the money they actually make". The Verge (ภาษาอังกฤษ). สืบค้นเมื่อ ตุลาคม 12, 2019.
แหล่งข้อมูลอื่น

เว็บไซต์ทางการ
โรเบิร์ทส์ในงาน Game Developers Conference ประจำปี 2018
ชอว์น เมนเดส (อัลบั้ม)

ชอว์น เมนเดส (หรือ ชอว์น เมนเดส: ดิอัลบั้ม) (อังกฤษ: Shawn Mendes) เป็นสตูดิโออัลบั้มที่ 3 ที่ใช้ชื่อตัวเองของนักร้องแคนาดา ชอว์น เมนเดส มีกำหนดวางจำหน่ายวันที่ 25 พฤษภาคม ค.ศ. 2018 โดยไอแลนด์เรเคิดส์ เป็นอัลบั้มป็อปเป็นหลัก รวมถึงผสมผสานแนวเพลงป็อปร็อก บลูส์ และอาร์แอนด์บีร่วมสมัย
ในอัลบั้มนี้เมนเดสได้ร่วมทำงานกับไรอัน เท็ดเดอร์, จูเลีย ไมเคิลส์, จอห์น เมเยอร์, เอ็ด ชีแรน, จอห์นนี แมคเดด, กามิลา กาเบโย และคาลิด เมนเดสยังได้เป็นโปรดิวเซอร์ของอัลบั้มร่วมกับโปรดิวเซอร์คนอื่น ๆ คือ  เท็ดเดอร์, หลุยส์ เบลล์, เอียน เคิร์กแพทริก และอื่น ๆ อีกหลายคน โดยอัลบั้มได้รับการวิจารณ์ในแง่บวกจากนักวิจารณ์เพลงหลายคนว่าเป็นอัลบั้มที่มีความสมบูรณ์แบบและเป็นอัลบั้มที่กำหนดทิศทางดนตรีใหม่
อัลบั้มเปิดตัวอันดับ 1 ในแคนาดา ติดชาร์ตอันดับในบิลบอร์ด 200 อันดับสามของสหรัฐฯ และยังติดอันดับชาร์ตในประเทศออสเตรเลีย ออสเตรีย เบลเยียม เนเธอร์แลนด์ สเปน สวิตเซอร์แลนด์ และติดอันดับชาร์ตในสหราชอาณาจักร
ซิงเกิลแรกเพลง "อินมายบลัด" วางจำหน่ายเมื่อวันที่ 22 มีนาคม ค.ศ. 2018 ติดอันดับชาร์ตสูงสุดที่ 11 ของบิลบอร์ดฮอต 100 ในสหรัฐ รวมถึงติดอันดับสูงสุดสิบอันดันดับในอีกหลายประเทศ ต่อมาซิงเกิลที่สอง "ลอสต์อินเจแปน" ถูกปล่อยในวันถัดมา ในเดือนพฤษภาคมได้ปล่อยซิงเกิลเพลง "ยูธ" "แวร์เวอร์ยูอินเดอะมอร์นิง" "เนอร์เวิส" อัลบั้มถูกเสนอชื่อชิงสาขาอัลบั้มเพลงป็อปยอดเยี่ยม และเพลง "อินมายบลัด" ถูกเสนอชื่อชิงในสาขาเพลงแห่งปี ในรางวัลแกรมมี ครั้งที่ 61
ในวันที่ 26 กรกฎาคม ค.ศ. 2019 อัลบั้มเวอร์ชันดีลักซ์ ประกอบไปด้วยเพลง "อีฟไอแคนต์แอฟยู" และเพลง "เซนญอริตา" ที่ได้ร่วมงานกับนักร้องคิวบาอเมริกัน กามิลา กาเบโย
| ผลคะแนน> ที่มา | ผลคะแนน> ค่าประเมิน |
| --- | --- |
เมทาคริติก: 73/100
คะแนนคำวิจารณ์
ที่มา: ค่าประเมิน
AllMusic: 
Billboard: favourable
The Guardian: 
The Independent: 
London Evening Standard: 
NME: 
Pitchfork: 5.1/10
Rolling Stone: 
South China Morning Post: 
USA Today: favourable
ซาห์เล เวิร์ก ซิวเด

| ซาห์เล เวิร์ก ซิวเด |
| --- | --- |
ሳህለወርቅ ዘውዴ


ประธานาธิบดีเอธิโอเปีย คนที่ 4
ดำรงตำแหน่ง 25 ตุลาคม ค.ศ. 2018 – 7 ตุลาคม ค.ศ. 2024
นายกรัฐมนตรี: อาบีย์ อาห์เม็ด
ก่อนหน้า: มูลาตู เตโชเม
ถัดไป: Taye Atske Selassie
เลขาธิการสหประชาชาติภายใต้สหภาพแอฟริกา
ดำรงตำแหน่ง 27 มิถุนายน ค.ศ. 2018 – 25 ตุลาคม ค.ศ. 2018
แต่งตั้งโดย: อังตอนียู กูแตรึช
ก่อนหน้า: Haile Menkerios
ผู้อำนวยการใหญ่แห่งสำนักงานสหประชาชาติประจำไนโรบี
ดำรงตำแหน่ง ค.ศ. 2011 – ค.ศ. 2018
แต่งตั้งโดย: พัน กี-มุน อังตอนียู กูแตรึช
ก่อนหน้า: Achim Steiner
ถัดไป: Hanna Tetteh
 
ข้อมูลส่วนบุคคล
เกิด:  (1950-02-21) 21 กุมภาพันธ์ ค.ศ. 1950 (74 ปี) อาดดิสอาบาบา, จักรวรรดิเอธิโอเปีย
การศึกษา: University of Montpellier

ซาห์เล เวิร์ก ซิวเด (ሳህለወርቅ ዘውዴ; เกิด 21 กุมภาพันธ์ ค.ศ. 1950) เป็นนักการทูตหญิงชาวเอธิโอเปีย และเป็นประธานาธิบดี คนที่ 4 ของเอธิโอเปีย ซาห์เลเป็นประธานาธิบดีหญิงรายแรกของประเทศ ด้วยการลงคะแนนของสมาชิกสภานิติบัญญัติของรัฐเป็นเอกฉันท์ เมื่อวันที่ 25 ตุลาคม ค.ศ. 2018
ซาห์เลเคยดำรงตำแหน่งผู้แทนพิเศษของอังตอนียู กูแตรึช เลขาธิการแห่งสหประชาชาติ ในภารกิจที่สหภาพแอฟริกา ในนามของสหประชาชาติ โดยได้อยู่ในระดับเลขาธิการสหประชาชาติภายใต้สหภาพแอฟริกา
ทวินริงโมเตกิ

| 0 | 1 | 2 |
| --- | --- | --- |


| ที่ตั้ง | ฮิยามะ, โมเตกิ,ประเทศญี่ปุ่น |  |
| ความจุ | 68,156 |  |
| เจ้าของ | ฮอนด้า |  |
| ผู้ดำเนินการ | Mobilityland Corporation, Ltd. |  |
| เปิดดำเนินการ | สิงหาคม คศ 1997 |  |
| ค่าก่อสร้าง | ¥5 billion |  |
| เหตุการณ์สำคัญ | MotoGP Super GT Super Formula MFJ Superbike Super Taikyu IZOD IndyCar Series (former) |  |

ซุเปอร์สปีดเวย์
| ความยาว | 2.493 กม. (1.549 ไมล์) |  |
| จำนวนโค้ง | 4 |  |
| ความลาดเอียง | Turns   = 10° |  |
| สถิติต่อรอบ | 0:26.425 ( Tony Kanaan, Mo Nunn Racing, 2002, Champ Car) |  |

แทร๊กสนาม
| ความยาว | 4.801 กม. (2.983 ไมล์) |  |
| จำนวนโค้ง | 14 |  |
| สถิติต่อรอบ | 1:32.839 ( Kazuki Nakajima, TOM'S, 2013 Super Formula) |  |

ถนนฝั่งตะวันออก
| ความยาว | 3.400 กม. (2.112 ไมล์) |  |
| จำนวนโค้ง | 11 |  |

ถนนฝั่งตะวันตก
| ความยาว | 1.400 กม. (0.869 ไมล์) |  |
| จำนวนโค้ง | 6 |  |
ทวินริงโมเตกิ (ญี่ปุ่น: Twin Ring Motegi; โรมาจิ: ツインリンクもてぎ; ทับศัพท์: Tsuin Rinku Motegi) เป็นสนามรถแข่งมาตรฐานสากล ที่จังหวัดโทะชิงิ ประเทศญี่ปุ่นที่มีชื่อเสียงไปทั่วโลก ด้วยความพิเศษของสนามแห่งนี้ ที่สะท้อนวิธีคิดของอุตสาหกรรมการผลิตรถยนต์ของประเทศญี่ปุ่น เมื่อ 16 ปีที่ผ่านมาได้วางแผนและมองไกลไปถึงอีกทศวรรษข้างหน้า เพราะที่นี่เป็นสนามทดสอบรถยนต์ที่นึกถึงเทคโนโลยีในการผลิต รวมถึงสามารถตอบโจทย์การรักษาสิ่งแวดล้อมได้อย่างยั่งยืน สนามแห่งนี้ถูกสร้างลึกลงไปเป็นแอ่ง รอบล้อมด้วยภูเขา ด้วยแนวคิดตั้งแต่เมื่อ 16 ปีที่แล้วว่า การผลิตรถเพื่อนำมาทดสอบที่สนามแห่งนี้ต้องรักษาสิ่งแวดล้อมได้ โดยเฉพาะอย่างยิ่งต้องสามารถลดแก๊สคาร์บอนไดออกไซต์ลงได้ต่ำที่สุด เพราะนั่นจะหมายถึงกฎกติกาในการผลิตรถยนต์ที่จำเป็นในอนาคตนั่นเอง
ทวินริง โมเตกิ ตั้งอยู่ ณ เมืองโมเตกิ ในมณฑลโตชิกิ บนเทือกเขาฮักโกะซึ่งอยู่ทางทิศเหนือของกรุงโตเกียวประมาณ 100 กิโลเมตร ซึ่งแวดล้อมไปด้วยป่าและสายน้ำบริสุทธิ์ของแม่น้ำนาคากาวะจากเทือกเขานาสุ
ภายในสนามทวินริง โมเตกิ แห่งนี้ประกอบไปด้วยพื้นที่ 4,000 ไร่ เฉพาะพื้นที่ของสนามทดสอบรถยนต์และสนามแข่งรถ จะใช้พื้นที่ประมาณ 35% หรือ 1,400 ไร่ ประกอบไปด้วยเส้นทางการแข่งระดับยุโรป 1 วง และเส้นทางการแข่งขันแบบวงรี หรือเส้นทางการแข่งขันแบบอเมริกัน (indy style) อีก 1 วง  ภายในทวินริง โมเตกิ มีสถานที่น่าสนใจมากมาย ทั้งสนามแข่งรถ ทวินริง ซึ่งเป็นสนามที่ใช้แข่งรถในการแข่งขันระดับโลกอย่าง โมโตจีพี(Moto GP)  ซุปเปอร์ฟอร์มูล่า(Super Formula)  ซุปเปอร์จีที(Super GT) เอ็มเอฟเจ ซุเปอร์ไบค์(MFJ Superbike) มอเตอร์ไซค์ไต่เขาชิงแชมป์โลก(Trial World Championship) นอกจากนี้ยังมีโรงแรมระดับ 5 ดาว 135 ห้อง ฮอนด้า คอลเลกชั่น ฮอลล์ สถานที่จัดแสดงผลิตภัณฑ์ที่โดดเด่นหลากหลายจากประวัติศาสตร์ที่ยาวนานกว่าครึ่งศตวรรษของฮอนด้า และป่าเฮลโล วูดส์ (Hello Woods) ป่าลูกโอ๊คและนัทหลากชนิด ที่มีชีวิตรูปแบบต่าง ๆ อยู่ร่วมกันตามระบบนิเวศ ดำเนินไปตามวัฏจักร และ ศูนย์ฝึกการขับขี่ปลอดภัย (Active Safety Training Park) ที่สามารถสัมผัสสถานการณ์อันตรายที่อาจเกิดขึ้นจริงบนท้องถนนในสภาพแวดล้อมที่ปลอดภัย ขณะสนุกสนานกับการขับขี่และบังคับรถ
แนวคิดหลักในการสร้างสนามแข่งทวินริง โมเตกิคือการอยู่ร่วมกับธรรมชาติ โดยพยายามรักษาธรรมชาติและผืนป่ารายรอบไว้ให้ได้มากที่สุด อีกทั้งยังรักษาระบบน้ำตามธรรมชาติ พยายามเพิ่มปริมาณป่าและต้นไม้ ใช้ทรัพยากรธรรมชาติอย่างคุ้มค่ามากที่สุด ทวินริง โมเตกิ ได้สร้างขึ้นให้กลมกลืนกับสภาพแวดล้อมซึ่งเป็นป่าโปร่ง และเทือกเขา ซึ่งหากไม่เข้ามาในทวินริงก็จะไม่ทราบเลยว่ามีสนามแข่งรถอยู่ที่นั่น
แกลดิโอลัส

| แกลดิโอลัส |
| --- | --- |

แกลดิโอลัส

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
อันดับ:: Asparagales
วงศ์:: Iridaceae
วงศ์ย่อย:: Ixioideae
เผ่า:: Ixieae
สกุล:: Gladiolus L.

ชนิดต้นแบบ
Gladiolus communis L.
แกลดิโอลัส (อังกฤษ: Gladiolus) จัดเป็นพืชหัว (Corm) เมื่อปลูกแล้วจะเกิดหัวใหม่ขึ้นแทนหัวเก่า สามารถใช้ขยายพันธุ์ ได้ต่อไป และยังมีหัวย่อยเกิดขึ้นอีกมากมาย ปัจจุบันนี้มีการผลิตหัวย่อยได้ผลดีที่ภาคเหนือของประเทศไทย
ลักษณะทางพฤกษศาสตร์

แกลดิโอลัส แกรนดิฟลอรัส (Gladiolus grandiflorus) เป็นชนิดต้นใหญ่ ช่อดอกอวบยาว และแข็งแรง ดอกใหญ่เรียงชิดกัน ช่อดอกหนึ่ง ๆ อาจมีดอกถึง 20 ดอก และดอกบานพร้อมกันประมาณ 5-7 ดอก
แกลดิโอลัส พรายมูลินัส (Gladiolus primulinus) เป็นชนิดต้นเล็ก ช่อดอกเล็กยาวเรียว ดอกเล็กเรียงห่างกัน จำ นวนดอกในช่อน้อย มีลักษณะพิเศษคือ กลีบบนชั้นในงุ้มงอปรกเกสร
แกลดิโอลัส ทูเบอเจนนิอาย (Gladiolus tubergenii) เป็นชนิดที่ต้นและดอกเล็ก แต่ดอกในช่อเรียงชิดกันใช้ในการผสมเพื่อผลิตแกลดิโอลัสพันธุ์ดอกจิ๋ว
แกลดิโอลัส โควิลลีอาย (Gladiolus covillei) เป็นลูกผสมระหว่าง แกลดิโอลัส คาร์ดินาลิส (Gladiolus cardinalis) ซึ่งเป็นชนิดที่มีต้นสูงใหญ่ ดอกสีแดง กับแกลดิโอลัส ทริสติส (Gladiolus tristis) ซึ่งเป็นชนิดดอกเล็ก สูงไม่เกิน 60 ซม. ใน 1 ช่อมีเพียง 2-4 ดอก มีสีขาวหรือครีม และมีสีม่วงหรือสีน้ำตาลปนอยู่เป็นเส้น
แกลดิโอลัส นานุส (Gladiolus nanus) เป็นประเภทหนึ่งของพันธุ์โควิลลีอายที่ต้นมีขนาดเล็ก ช่อดอกเล็กเรียวยาว ขนาดดอกเล็กบอบบาง มีสองสีในแต่ละกลีบจำ นวนดอกในช่อน้อยและ ดอกจะบานพร้อมกันคราวหนึ่งเพียง 1-2 ดอก ในแต่ละช่อ
อาบีย์ อาห์เม็ด

| อาบีย์ อาห์เม็ด |
| --- | --- |
อาบีย์ในปี ค.ศ. 2019

นายกรัฐมนตรีเอธิโอเปียคนที่ 10
อยู่ในวาระ
เริ่มดำรงตำแหน่ง  2 เมษายน ค.ศ. 2018
ประธานาธิบดี: มูลาตู เตโชเม ซาห์เล เวิร์ก ซิวเด Taye Atske Selassie
ก่อนหน้า: ไฮเลมาเรียม เดซาเลกน
 
ข้อมูลส่วนบุคคล
เกิด: อาบีย์ อาห์เม็ด อาลี  (1976-08-15) 15 สิงหาคม ค.ศ. 1976 (48 ปี) Beshasha, Jimma, เอธิโอเปีย
พรรคการเมือง: Prosperity Party
การเข้าร่วม พรรคการเมืองอื่น: Ethiopian People's Revolutionary Democratic Front Oromo Democratic Party
คู่สมรส: Zinash Tayachew
บุตร: 4
การศึกษา: Microlink Information Technology College (BA) University of Greenwich (MA) Ashland University (MBA) Addis Ababa University (PhD)
รางวัล: รางวัลโนเบลสาขาสันติภาพ (2019)
เว็บไซต์: pmo.gov.et/pm/
ยศที่ได้รับการแต่งตั้ง
รับใช้:  เอธิโอเปีย
สังกัด: กองทัพเอธิโอเปีย
ประจำการ: 1991–2010
ยศ:  พันโท
หน่วย: กองทัพสัญญาณกองพล
บังคับบัญชา: หน่วยงานความปลอดภัยเครือข่ายสารสนเทศ
ผ่านศึก: สงครามกลางเมืองเอธิโอเปีย ภารกิจให้ความช่วยเหลือแห่งสหประชาชาติสำหรับรวันดา สงครามเอริเทรีย - เอธิโอเปีย

อาบีย์ อาห์เม็ด อาลี (ทือกรึญญา: ዐቢይ አህመድ አሊ) เป็นนักการเมืองชาวเอธิโอเปียที่ทำหน้าที่เป็นนายกรัฐมนตรีคนที่ 10 ของเอธิโอเปียตั้งแต่ 2 เมษายน ค.ศ. 2018 อาบีย์ได้รับรางวัลโนเบลสาขาสันติภาพปี ค.ศ. 2019
สฺวี ข่าย

สฺวี ข่าย (จีนตัวย่อ: 许凯; จีนตัวเต็ม: 許凱; พินอิน: Xǔ Kǎi; 5 มีนาคม พ.ศ. 2538) เป็นนักแสดงและนายแบบชาวจีนเป็นที่รู้จักจากบทบาทของ “ฟู่ฉาฟู่เหิง” แห่งตระกูล ฟูฉา ในซีรีส์เรื่อง “Story of  Yanxi Palace” และ ม่อชิง/หลี่เฉินหลาน ในซีรีส์เรื่อง The legends 2019 (เจาเหยา จอมมารโลกต้องจำ)
ประวัติ

ในปี 2556 เขาได้รับรางวัลชนะเลิศจากการประกวดการคัดเลือกนายแบบในเมืองกว่างโจว ถัดมาในปี 2559 สฺวี ข่าย ได้เซ็นสัญญากับ Huanyu Film ผลงานการแสดงชิ้นแรกของเขา คือ รับบทเป็นตัวละครที่ชื่อว่า หยางเจี้ยน ในซีรีส์เรื่อง เจาเกอ
ในปี 2561 เขาได้ร่วมแสดงในซีรีส์โทรทัศน์นิยายอิงประวัติศาสตร์ เรื่อง Untouchable Lovers และ Story of Yanxi Palace เขาได้รับการยอมรับอย่างมากกับบทบาทของเขาในฐานะ ฟู่ฉ่า ฟู่เหิง ในซีรีส์เรื่อง Story of Yanxi Palace ซึ่งเป็นที่นิยมอย่างมากในประเทศจีนและทั่วเอเชีย
ในปี 2562 เขาได้แสดงเป็นหนึ่งในตัวละครหลักในภาพยนตร์เรื่อง Autumn Fairy Tale หรือ รักนี้ชั่วนิรันดร์ ในเวอร์ชันจีน ซึ่งเข้าฉายเมื่อ 14 กุมภาพันธ์ 2562 ที่ผ่านมา ในปีเดียวกัน เขายังได้รับการแสดงโดยเป็นตัวหลักครั้งแรกในซีรีส์เรื่อง The Legends 2019 หรือภาษาไทยในชื่อว่า เจาเหยา จอมมารโลกต้องจำ รับบทเป็น ม่อชิง/ลี่เฉินหลาน
ผลงานการแสดง > ภาพยนตร์

| ปี | ชื่อเรื่องภาษาอังกฤษ/ไทย | ชื่อภาษาจีน | บทบาท | หมายเหตุ | อ้างอิง |
| --- | --- | --- | --- | --- | --- |
| 2019 | Autumn Fairy Tale   รักนี้ชั่วนิรันดร์ | 蓝色生死恋 | Han Tai | กับ จ้าว ลู่ซือ |   |